આ મામલે વિપક્ષ નેતા ગુલાબ નબી આઝાદે કહ્યું કે આપણા સંવિધાન મુજબ ચૂંટણી વિધાનસભાની હોય કે રાજ્યસભા, ચૂંટણી સ્પષ્ટ પણે કોઇ પણ ડરના ઓથાર વગર તટસ્થ પણે થવી જોઇએ. પણ ગુજરાત રાજ્યસભાની ચૂંટણીમાં આવું નથી થઇ રહ્યું. અહીં તો બીજેપીના લોકો પૈસા આપી વોટ માંગી રહ્યા છે અને વધુમાં અમારા લોકો પર સરકાર દરોડા પણ પડાવી રહી છે. ઉલ્ટું જે લોકો પૈસા આપવાની વાત કરે છે તેમની વિરુદ્ધ કાર્યવાહી થવી જોઇએ. સાથે જ આઝાદે કહ્યું કે જેટલીને દરોડા પાડવા જ હતા તો એક મહિના પહેલા પાડતા. ઉલ્લેખનીય છે કે આ બાદ કોંગ્રેસ દ્વારા હોબાળો કરતા સંસદને સ્થગિત કરવામાં આવી હતી.